Държавен вестник, бр. 70, 2008 г., стр. 59

Б Р О Й  70
Д Ъ Р Ж А В Е Н   В Е С Т Н И К
С Т Р .  59
МИНИСТЕРСТВО
НА ТРАНСПОРТА
Наредба за изменение и допълнение на Наред-
ба № 41 от 2001 г. за достъп и използване на
железопътната инфраструктура (обн., ДВ,
бр. 64 от 2001 г.; доп., бр. 50 от 2003 г.; изм. и
доп., бр. 87 от 2006 г.)
§ 1. В чл. 7 се правят следните изменения и
допълнения:
1. Алинея 4 се изменя така:
 “(4) Таксата за използване на железопътна-
та инфраструктура се определя от размера на
разходите, възникнали директно вследствие на
извършването на влаковата услуга. Тя е в зави-
симост от въздействието на превозните средст-
ва върху железопътната инфраструктура и вида
на влаковете, които се движат по нея.”
2. Създава се нова ал. 11:
“(11) Включването на надбавки в необходи-
мото ниво на таксите се допуска след извърш-
ване на анализ, доказващ, че пазарът е в състо-
яние да понесе подобни надбавки. Размерът на
надбавките се определя при спазване на прин-
ципите на прозрачност и недопускане на дис-
криминация и гарантиране на максимална кон-
курентоспособност, особено по отношение на
международните превози.”
3. Досегашните ал. 11—15 стават съответно
ал. 12—16.
4. Създава се ал. 17:
“(17) Въз основа на система, отчитаща функ-
ционирането, която се прилага за цялата желе-
зопътна инфраструктура, инфраструктурните
такси да се определят по начин, който насърча-
ва железопътните превозвачи и управителите
на инфраструктурата да минимизират разстрой-
ването и да подобрят работата на железопътна-
та мрежа. Системата може да включва санкции
за действия, които разстройват работата на
мрежата, компенсации за железопътните пре-
возвачи, които понасят загуби от разстройва-
нето на работата на мрежата, и стимули, които
възнаграждават функциониране, по-добро от
планираното.”
§ 2. Създава се раздел Vа:
“Раздел Vа
Осигуряване на стимули от държавата за упра-
вителите на железопътната инфраструктура
Чл. 28а. (1) Държавата осигурява стимули
на управителя на инфраструктурата с цел нама-
ляване на разходите за предоставяне на достъп
до железопътната инфраструктура и на разме-
ра на инфраструктурните такси, като се съобра-
зява с безопасността и необходимостта от под-
държане и подобряване на качеството на желе-
зопътната инфраструктура. Размерът на стиму-
лите се определя в договора по чл. 25, ал. 1 от
Закона за железопътния транспорт.
(2) Получаването на стимулите по ал. 1 е
обвързано с постигане на по-високи качест-
вени критерии от планираните нива по отно-
шение на:
1. повишаване скоростта на движение по же-
лезопътната мрежа в ремонтираните участъци;
2. повишаване качеството на железопътната
инфраструктура, измерено чрез бална оценка;
3. повишаване безопасността на превозите
чрез намаляване броя на инцидентите по вина
на управителя на инфраструктурата;
4. други.
(3) При получаване на стимулите управите-
лят на железопътната инфраструктура е длъ-
жен да намали размера на инфраструктурните
такси, като конкретните параметри на намаля-
ването се определят в договора по чл. 25, ал. 1
от Закона за железопътния транспорт.
(4) Срокът на договора по ал. 1 не може да
бъде по-кратък от 3 години.
(5) Условията на договора следва да осигу-
ряват финансиране за целия срок на договора и
да установяват метод на разпределяне на разхо-
дите. Методът на разпределяне на разходите се
актуализира периодично в съответствие с най-
добрата международна практика.”
§ 3. В чл. 30, ал. 1 пред думата “разпорежда-
ния” се добавя “задължителни”.
Министър: П. Мутафчиев
1827
НЕОФИЦИАЛЕН РАЗДЕЛ